Rattle and Hum
Rattle and Hum je šesti studijski album irskog rock sastava U2 i prateći koncertni film u režiji Phila Joanoua. . Izdala ga je kuća Island Records 1988. godine. I album i film sadrže pjesme izvođene uživo, prerade i nove pjesme. U2 u ovom albumu, u većoj mjeri nego u albumu The Joshua Tree, istražuju američku folklornu glazbu i uključuju elemente blues rocka, folk rocka i gospel glazbe. Film je sniman većinom u Sjedinjenim Američkim Državama pred kraj 1987., za vrijeme The Joshua Tree turneje, i prikazuje iskustva benda s američkom glazbom.

Iako je Rattle and Hum napravljen s namjerom odavanja počasti legendama rock glazbe, neki su kritičari optužili U2 da se pokušavaju svrstati među njih. Iako su kritike bile podijeljene, album je bio komercijalni uspjeh, dosegavši prvo mjesto na top listama u 14 zemalja i s prodajom u 14 milijuna primjeraka.

Neke od novih originalnih pjesama su izašle kao singlovi: "Desire", "Angel of Harlem", "When Love Comes to Town" i "All I Want Is You".

Popis kompozicija

Film

Osoblje
Bono – glavni vokal, dodatna gitara, harmonika
The Edge – električna gitara, klavijature, prateći vokal, glavni vokal u pjesmi "Van Diemen's Land"
Adam Clayton – bas gitara
Larry Mullen Jr. – bubnjevi, perkusije

Gostujući izvođači
Bob Dylan – Hammond orgulje u pjesmi "Hawkmoon 269", prateći vokal u pjesmi "Love Rescue Me"
The New Voices of Freedom – gospel zbor u pjesmi "I Still Haven't Found What I'm Looking For"
George Pendergrass, Dorothy Terrell – vokalni solisti u pjesmi "I Still Haven't Found What I'm Looking For"
Joey Miskulin – orgulje u pjesmi "Angel of Harlem"
The Memphis Horns – trube u pjesmama "Angel of Harlem" i "Love Rescue Me"
B.B. King – gostujući vokal i glavna gitara u pjesmi "When Love Comes to Town"
Rebecca Evans Russell, Phyllis Duncan, Helen Duncan – prateći vokali u pjesmi "When Love Comes to Town"
Brian Eno – klavijature u pjesmi "Heartland"
Benmont Tench – Hammond orgulje u pjesmi "All I Want Is You"
Van Dyke Parks – aranžman gudaćih instrumenata u pjesmi "All I Want Is You"

Dodatni izvođači (snimke)
Satan and Adam (Sterling Magee i Adam Gussow) – vokali, gitara, perkusije i harmonika u pjesmi 'Freedom for My People' (sa snimke)
Jimi Hendrix – electrična gitara u pjesmi "The Star Spangled Banner" (izvor je Woodstock: Music from the Original Soundtrack and More, kako je pušteno na razglasu U2-ovog koncerta)

Izvori

Vanjske poveznice

Rattle and Hum (album) na U2.com

Albumi 1988.
Albumi benda U2
Američki filmovi
Filmovi 1988.